Milí učitelia, pedagógovia, kantori, profesori, žiaci a rodičia, milovníci športu z Košíc a okolia

Blíži sa sviatok všetkých učiteľov. 
Poďme ho osláviť po novom - v pohybe, ktorý je nám učiteľom vlastný. 
Či už ten tvorivý, duševný alebo fyzický. 
Tentoraz ho oslávime behom učiteľov všetkých typov škôl od materských až po vysoké, všetkých stupňov a všetkých predmetov. 
Beh to nie je hocijaký pohyb -  posilní naše telo, pookreje naša učiteľská duša.
 A nielen to, stretneme sa a spolu zabehneme, 
odkráčame, odchodíme, odcupkáme do cieľa. 

Srdečne Vás pozývame

na 

1. ročník 
BEHU Jána Amosa Komenského

organizovaný pod záštitou oddelenia školstva Mestského magistrátu mesta Košice 
v sobotu 28. marca 2009 
trasa: 4 km /2 okruhy historickou časťou mesta/
so štartom kde a kedy: o 14:00 hod pred Vedeckou knižnicou /pri dolnej bráne/